1. pielikums

 Nolikumam “Par granta projektu konkursa “Ukrainas sociālās infrastruktūras objektu atjaunošana Černihivas apgabalā”

**Attiecināmo izmaksu klasifikācija**

1. Projekta budžetā attiecināmās izmaksas plāno divās izmaksu kategorijās:
	1. projekta īstenošanas izmaksas;
	2. projekta administrēšanas izmaksas.
2. Projekta īstenošanas izmaksas:
	1. atalgojums ekspertam par projekta īstenošanu[[1]](#footnote-2);
	2. dienas naudas un viesnīcas (naktsmītnes) izdevumi[[2]](#footnote-3);
	3. ceļojumu apdrošināšana[[3]](#footnote-4);
	4. dienas naudu, viesnīcas izdevumus un ceļojumu apdrošināšanu var paredzēt: Latvijas (nacionālajam) ekspertam uz laiku, kad viņš projekta ietvaros uzturas ārvalstī;
	5. ceļa (transporta) izdevumi[[4]](#footnote-5):
		1. dzelzceļa transporta, gaisa transporta, ūdenstransporta, starpvalstu koplietošanas autotransporta (autobusa) biļetes drīkst iegādāties tikai ekonomiskajā klasē;
		2. izdevumus par taksometra izmantošanu plāno par braukšanu līdz lidostai, dzelzceļa stacijai, autoostai, kuģu piestātnei un no tām (arī no dzīvesvietas un atpakaļ), kā arī citos maršrutos, ja tas nepieciešams drošības apsvērumu dēļ;
	6. izdevumi, kas saistīti ar vīzu saņemšanu;
	7. telpu noma;
	8. izdevumi par pakalpojumiem, kas nepieciešami projekta īstenošanai (tai skaitā ēdināšana, sakaru pakalpojumi)[[5]](#footnote-6);
	9. būvprojekta izstrādes izmaksas, esošas būvdarbu dokumentācijas (būvprojekta, tehniskās specifikācijas) ekspertīzes un labojumu veikšanas izmaksas, būvuzraudzības un autoruzraudzības izmaksas, kas veido sākotnējo ieguldījumu vērtību un kas saistītas ar projekta mērķa īstenošanu;
	10. būvdarbu izmaksas;
	11. ar būvdarbiem saistīto apdrošināšanu izmaksas;
	12. projekta mērķu sasniegšanai paredzēto tehnoloģisko iekārtu iegādes, uzstādīšanas un ieregulēšanas izmaksas, ja uzstādīšanas un ieregulēšanas izmaksas veido tehnoloģisko iekārtu vērtību;
	13. izdevumi priekšmetu (preces, kuru vērtība nepārsniedz 500,00 EUR (pieci simti *euro* un 00 *centi*), un kuru kalpošanas ilgums nepārsniedz vienu gadu) iegādei, kas nepieciešami projekta mērķa sasniegšanai un vienlaikus netiek izmantoti kā tehniskais atbalsts projekta īstenotāja administratīvo funkciju nodrošināšanai;
	14. izdevumi pamatlīdzekļu (preces, kuru vērtība pārsniedz 500,00 EUR (pieci simti *euro* un 00 *centi*), un kuru kalpošanas ilgums pārsniedz vienu gadu) iegādei, kas nepieciešami projekta mērķa sasniegšanai un vienlaikus netiek izmantoti kā tehniskais atbalsts projekta īstenotāja administratīvo funkciju nodrošināšanai;
	15. izdevumi lietotu preču iegādei. Iegādājoties lietotas preces, ievēro šādus noteikumus:
		1. preču cena nepārsniedz preču tirgus vērtību, ievērojot samazināto tehniskās un saimnieciski lietderīgās izmantošanas laiku, un ir zemāka nekā līdzīgu jaunu preču cena;
		2. precēm piemīt tehniskās īpašības, kas nepieciešamas to darbībai, un preces atbilst attiecīgajām normām un standartiem.
	16. informācijas un publicitātes izdevumi (piemēram, informatīvie materiāli, publikācijas presē);
	17. maksājumi bankai par jaunu kontu atvēršanu un komisijas maksas.
3. Projekta administrēšanas izmaksas:
	1. atalgojums projekta administratīvajam personālam[[6]](#footnote-7):
		1. projekta vadītājam;
		2. projekta koordinatoram;
		3. grāmatvedim;
		4. citam projekta administrēšanā iesaistītajam ekspertam.
	2. uz projektu attiecināmo pakalpojumu izdevumi, t.sk., bet ne tikai sakaru pakalpojumi, ēku, biroja telpu noma un komunālie pakalpojumi, biroja iekārtu, inventāra un aparatūras remonts un tehniskā apkalpošana, biroja iekārtu un inventāra īre un noma.
4. **Projekta administrēšanas izmaksas visiem projektiem tiek noteiktas 15 % apmērā no projekta īstenošanas izmaksām.**
1. Ministru kabineta 2010. gada 27. jūlija noteikumi Nr. 672 “Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru” [↑](#footnote-ref-2)
2. Ministru kabineta 2010. gada 12. oktobra noteikumi Nr. 969 “Kārtība, kādā atlīdzināmi ar komandējumiem saistītie izdevumi” un Ministru kabineta 2010. gada 27. jūlija noteikumi Nr. 672 [↑](#footnote-ref-3)
3. Ministru kabineta 2010. gada 12. oktobra noteikumi Nr. 969 [↑](#footnote-ref-4)
4. Ministru kabineta 2010. gada 12. oktobra noteikumi Nr. 969 [↑](#footnote-ref-5)
5. Ēdināšanas pakalpojumu limiti: ēdināšanas izmaksas uz vienu personu nedrīkst pārsniegt 40,00 euro par pusdienām un vakariņām un 9,00 euro par kafijas pauzi [↑](#footnote-ref-6)
6. Atalgojumu projekta administratīvajam personālam aprēķina saskaņā ar Ministru kabineta 2010. gada 27. jūlija noteikumiem Nr. 672 “Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru” [↑](#footnote-ref-7)